Ann-Iren Haugen

Ann-Iren Haugen (født 1965) er en tidligere håndballspiller som har spilt på lag som Gjerpen og Bækkelaget. Hun har arbeidet som politi og daglig leder.

Haugen har utdannelse fra blant annet Politihøyskolen og Norges idrettshøgskole, med en bachelorgrad i idrettsvitenskap. Hun har arbeidet ved ulike politidistrikter på Østlandet i ni år og har også hatt engasjementer som høgskolelærer, blant annet ved Politihøyskolen. Hun har som politi jobbet innen fagområdet profilering og identitet.VIG  Fra 2005 til 2012 var hun markedssjef i det interkommunale foretaket Vekst i Grenland, og fra 2012 til 2014 hadde hun stillingen som markeds- og bedriftsutvikler i ØPD Group. I august 2014 tiltrådte hun stillingen som daglig leder i Ungt Entreprenørskap Telemark.

På 1980- og 1990-tallet var hun en aktiv håndballspiller for blant annet Gjerpen, Lunner og Bækkelaget. Hun var med å ta sølv i europacupen (city cup) for Bækkelaget i 1994 og for Gjerpen i 1996. Hun har også flere serie- og cupmesterskap for nevnte klubber. Hun la opp i 1997.

I 1999 deltok hun i realityserien Robinsonekspedisjonen. Året etter var hun en av programlederne i TV3s Etterlyst.Dagbladet - Reality-stjernene Hva nå? (11.6.2001)

 Referanser 

 Eksterne lenker 



Kategori:Personer fra Skien kommune
Kategori:Norske håndballspillere
Kategori:Norske idrettsledere
Kategori:Norske politifolk
Kategori:Håndballspillere for Gjerpen IF
Kategori:Håndballspillere for Bækkelaget SK
Kategori:Robinsonekspedisjon-deltagere